Document ID: 32006D0628

PADOMES LĒMUMS
(2006. gada 24. jūlijs),
ar ko nosaka datumu, kad sākt piemērot 1. panta 4. un 5. punktu Regulā (EK) Nr. 871/2004 par dažu jaunu Šengenas Informācijas sistēmas funkciju ieviešanu, tostarp terorisma apkarošanas jomā
(2006/628/EK)
EIROPAS SAVIENĪBAS PADOME,
ņemot vērā Padomes Regulu (EK) Nr. 871/2004 (2004. gada 29. aprīlis) par dažu jaunu Šengenas Informācijas sistēmas funkciju ieviešanu, tostarp terorisma apkarošanas jomā (1), un jo īpaši tās 2. panta 2. punktu,
tā kā:
(1)
Regulas (EK) Nr. 871/2004 2. panta 2. punktā ir noteikts, ka regulu piemēro no dienas, kas jānosaka Padomei, līdzko ir ievēroti vajadzīgie priekšnoteikumi, un Padome var pieņemt lēmumu, ka dažādu noteikumu piemērošanai jānosaka dažādi datumi.
(2)
Regulas (EK) Nr. 871/2004 2. panta 2. punktā minētie priekšnosacījumi attiecībā uz tās 1. panta 4. un 5. punktu ir ievēroti.
(3)
Attiecībā uz Šveici šī regula attīsta Šengenas acquis noteikumus, kā paredzēts Eiropas Savienības, Eiropas Kopienas un Šveices Konfederācijas nolīgumā par Šveices Konfederācijas asociēšanu Šengenas acquis īstenošanā, piemērošanā un pilnveidošanā, uz ko attiecas joma, kas minēta 1. panta G punktā Padomes Lēmumā 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (2), to lasot saistībā ar 4. panta 1. punktu Padomes Lēmumā 2004/849/EK (2004. gada 25. oktobris) (3) un Padomes Lēmumā 2004/860/EK (2004. gada 25. oktobris) (4) par minētā Nolīguma parakstīšanu Eiropas Savienības vārdā un Eiropas Kopienas vārdā un par dažu tā noteikumu provizorisku piemērošanu,
IR NOLĒMUSI ŠĀDI.
1. pants
Regulas (EK) Nr. 871/2004 1. panta 4. un 5. punktu piemēro no 2006. gada 1. novembra.
2. pants
Šis lēmums stājas spēkā tā pieņemšanas dienā.
To publicē Eiropas Savienības Oficiālajā Vēstnesī.
Briselē, 2006. gada 24. jūlijā

Labels: 10
12
11